Buk Song
Devit i Raitim Dispela Song Ol i Kolim Miktam.
1God, plis lukautim mi;
mi save trastim Yu long lukautim mi.
2Mi tokim BIKPELA olsem, “Yu BIKPELA bilong mi,
na Yu tasol Yu olgeta gutpela samting bilong mi.”
3Na ol manmeri bilong God i stap long dispela graun, ol i nambawan stret,
na mi save amamas long ol.
4Ol manmeri i bihainim ol narapela god, hevi bilong ol bai kamap planti moa;
mi no inap wokim ol blut ofa bilong ol,
na mi no inap spikim nem bilong ol.
5BIKPELA, Yu tasol Yu graun na olgeta samting bilong mi;
Yu save holim na lukautim blok bilong mi.
6Ol bodamak Yu putim bilong mi, i makim gutpela hap stret;
tru tumas, ol samting Yu redim bilong mi i naispela tru.
7Mi bai litimapim nem bilong BIKPELA, Em i save stiaim mi;
long biknait bel bilong mi i givim tingting long mi.
8Mi tingim BIKPELA olgeta taim;
Em i stap long han sut bilong mi, olsem na mi no inap seksek.
9Long dispela as bel bilong mi i gutpela, na olgeta samting dip insait long mi i amamas,
na bodi bilong mi tu i save sindaun isi.
10Long wanem, Yu no inap lusim mi i stap long ples bilong ol daiman,
na Yu no inap larim Holi Man bilong Yu i sting long matmat.
11Yu bin soim mi rot bilong laip.
Yu stap wantaim mi na dispela i pulapim mi long amamas.
Wantaim Yu ol gutpela amamas i stap oltaim oltaim.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn